《送李明德上合肥县尹》
元代·洪焱祖

未拜柏台真御史，暂为花县古诸侯。诗书河北无双士，山水淮诸第一州。

但学此邦包孝肃，会看今世鲁中牟。龟峰目送风帆远，别后新文肯寄不。

作者简介：（1267—1329）元徽州歙县人，字潜夫，号杏庭。由平江路儒学录迁绍兴路儒学正，调衢州路儒学教授，擢处州路遂昌县主簿，以休宁县尹致仕。有《杏庭摘稿》、《尔雅翼音释》等。